Ανεξαρτήτως της πολιτικής προοπτικής του καθενός, αν δηλαδή τάχτηκε με το ΝΑΙ ή το ΌΧΙ, πριν ή μετά το δημοψήφισμα, το γεγονός παραμένει για μας ότι το δημοψήφισμα υπήρξε μια πρόσκαιρη κορύφωση του θάρρους των ψηφοφόρων, που δεν φοβήθηκαν τον τεράστιο μηχανισμό της προπαγάνδας που είχε στηθεί εναντίον τους. Όταν αυτή η τολμηρή χειρονομία ακολουθήθηκε από μια ολοκληρωτική παράδοση στις πιέσεις των δανειστών, εκεί τελείωσε κάθε διάθεση αντίστασης. Παρότι το δημοψήφισμα σηματοδότησε μια περίοδο έντονης πόλωσης, επιδιώξαμε να συζητήσουμε με πολιτικούς που εκπροσωπούν διαφορετικές θέσεις, με ψύχραιμο λόγο και ενδιαφέροντα επιχειρήματα.

Αυτές τις απαντήσεις έχουμε συγκεντρώσει σε ένα ειδικό αφιέρωμα, που το παρουσιάζουμε σήμερα, στην επέτειο του αυτού του τόσο ηρωικού και αδικοχαμένου ΟΧΙ, που υπήρξε, μέχρι νεωτέρας, το κύκνειο άσμα της αντίστασης στην πολιτική λιτότητας.

Δείτε εδώ το μεγάλο αφιέρωμα του ThePressProject